Diari Oficial de la Generalitat Valenciana


Sumari del DOGV 3582, del 14-09-1999 (1999/7909)

Informació pública del pla parcial del sector 2 del desenvolupament del SUNP-1 Llometes i l'alternativa tècnica que conté l'avantprojecte d'urbanització i el programa d'actuació integrada de la unitat d'execució única del sector-2 Les Llometes.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3582

Data del DOGV
:   14-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7909


Organisme emissor
:   Ajuntament d'Alcoi

Tipus de document
:   Anunci

Informació pública del pla parcial del sector 2 del desenvolupament del SUNP-1 Llometes i l'alternativa tècnica que conté l'avantprojecte d'urbanització i el programa d'actuació integrada de la unitat d'execució única del sector-2 Les Llometes. [1999/M7909]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que aquesta alcaldia ha acordat:
  
Primer
  
Sotmetre a informació pública, a través d'un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, per un termini de 20 dies a comptar des de l'última publicació de l'edicte, el pla parcial del sector 2 del desenvolupament del SUNP-1 Llometes i l'alternativa tècnica que conté l'avantprojecte d'urbanització i el programa d'actuació integrada de la unitat d'execució única del sector-2 Les Llometes.
  
Segon
  
La informació pública inclourà la documentació que integra l'alternativa tècnica del programa per al desenvolupament d'actuació integrada, composta pel pla parcial del sector 2, programa de actuacions integrades i avantprojecte d'urbanització, tot advertint la possibilitat de formular al·legacions, proposicions juridicoeconòmiques en competència i alternatives tècniques.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia hàbil següent a l'acabament del termini de presentació, d'acord amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
Tercer
  
Durant el període d'informació pública es podran formular les al·legacions que convinguen als drets dels particulars i es podrà consultar el programa al Departament d'Urbanisme d'aquest ajuntament, de 09.00 a 14.00 hores, els dies hàbils d'oficina.
  
Quart
  
Trametre un avís d'aquest acord, abans de la seua publicació, als qui consten al cadastre com a titulars de drets afectats per la tramitació del programa.